एसएसपी साब ! मैनू धमकियां मिल रहीयां पर पुलिस कुझ नहीं कर रही
भास्कर संवाददाता | गुरदासपुर
गांवचक्क अराईयां की महिला ने गांव के ही एक व्यक्ति पर मारपीट करने, दुष्कर्म की कोशिश और जान से मारने की धमकी देने का आरोप लगाया है। उसने यह आरोप है कि पुलिस उसकी शिकायत दर्ज करने में आनाकानी कर रही है। इसे लेकर महिला ने बुधवार को एसएसपी गुरप्रीत सिंह तूर से मुलाकात कर इंसाफ की गुहार लगाई।
पीड़िता निर्मला देवी प|ी रमेश चंद्र वासी चक्क अराईयां ने आरोप लगाया कि उक्त व्यक्ति नशा कर हमेशा लोगों के साथ गाली-गलौच करता है। 12 दिसंबर को उसने उनके घर के सामने खड़े होकर गालियां निकालना शुरू कर दिया। जब उन्होंने उसे ऐसा करने से रोका तो वह वहां से चला गया। इसके बाद वह तड़के उनके घर आया और मारपीट के बाद उससे दुष्कर्म करने की कोशिश की। उसके शोर मचाने पर आरोपी उसेे जान से मारने की धमकी देते हुए वह मौके से फरार हो गया। इस पर उन्होंने पुलिस कंट्रोल रूम में शिकायत की। इसके बाद थाना सदर से कुछ मुलाजिम मौके पर पहुंचे और आरोपी को थाने ले गए। उनका आरोप है कि शाम को आरोपी को पुलिस ने बिना किसी कार्रवाई के छोड़ दिया। उन्होंने एसएसपी से आरोपी के खिलाफ कार्रवाई करने की मांग की है। एसएसपी ने विश्वास दिलाया है कि मामले की जांच के बाद आरोपी पाए जाने वाले के खिलाफ कार्रवाई की जाएगी।
मारपीट और दुष्कर्म की कोशिश करने का आरोप लगाया
पीड़िता ने बताया कि थाने से छूटने के बाद आरोपी फिर से उन्हें जान से मारने की धमकियां देने लगा है। इस बारे उन्होंने कई बार थाना सदर पुलिस को बताया, लेकिन कुछ नहीं किया गया। इसके बाद 18 दिसंबर को उन्होंने फिर से पुलिस हेल्पलाइन नंबर 181 पर शिकायत की, जिस पर 19 दिसंबर को पुलिस फिर से उनके बयान लेने पहुंची, लेकिन कोई कार्रवाई नहीं की गई।
एसएसपी गुरप्रीत सिंह तूर को मामले की शिकायत करती पीड़िता। -भास्कर
hin_Deva mai_Deva hin_Deva hin_Deva hin_Deva hin_Deva hin_Deva